Premierul Viorica Dăncilă ar putea fi vizată de o nouă plângere penală.

Mișcarea România Împreună ia în calcul această variantă după ce Guvernul a schimbat peste noapte componența Consiliului Economic și Social.

Fostul ministru al Muncii din guvernul tehnocrat, Dragoș Pîslaru a spus, pentru Digi FM, că Viorica Dăncilă poate fi acuzată de abuz în serviciu, iar CES-ul a fost schimbat pentru că deranja planurile Executivului.

Acum două zile, Consiliul a criticat proiectul legii pensiilor.

Toate asociațiile critice la adresa Guvernului, din Consiliul Economic și Social, au fost eliminate azi-noapte când decizia a fost publicată în Monitorul Oficial.

13 dintre cei 15 membri au fost înlăturați, printr-o decizie a premierului, deși Viorica Dăncilă nu are atribuții în componența Consiliului. Singurii menținuți au fost Asociația Municipiilor din România și FACIAS. Membrii CES au mandat de 4 ani și au fost numiți în Consiliu în 2015.

Pe aceeași temă